# คณะสังคมศาสตร์ มหาวิทยาลัยศรีนครินทรวิโรฒ
thumb|บริเวณด้านหน้าอาคาร 11 คณะสังคมศาสตร์ในปัจจุบัน
thumb|อาคาร 11 คณะสังคมศาสตร์
คณะสังคมศาสตร์ มหาวิทยาลัยศรีนครินทรวิโรฒ เป็นคณะวิชาหนึ่งในกลุ่มคณะวิชาสาขามนุษยศาสตร์และสังคมศาสตร์ ในสังกัดมหาวิทยาลัยศรีนครินทรวิโรฒ เปิดทำการสอนในระดับปริญญาบัณฑิต และบัณฑิตศึกษา

 ประวัติ 

คณะสังคมศาสตร์ มหาวิทยาลัยศรีนครินทรวิโรฒ มีต้นกำเนิดมาจากวิทยาลัยวิชาการศึกษา โดยได้รับการยกฐานะเป็นมหาวิทยาลัยเมื่อวันที่ 29 มิถุนายน พ.ศ. 2517 (ประกาศในราชกิจจานุเบกษา ฉบับพิเศษ เล่มที่ 91 ตอนที่ 112 วันที่ 28 มิถุนายน พ.ศ. 2517) ในระยะที่เป็นวิทยาลัยวิชาการศึกษา คณะสังคมศาสตร์ยังมิได้แยกออกมาเป็นหน่วยงานอิสระ เรียกชื่อว่า คณะวิชามนุษยธรรมศึกษาและสังคมศาสตร์ ประกอบด้วยแผนกวิชาต่าง ๆ คือ

 แผนกวิชาภาษาและวรรณคดีไทย
 แผนกวิชาภาษาและวรรณคดีต่างประเทศ
 แผนกวิชาศิลปะและวัฒนธรรม
 แผนกวิชาศาสนาและปรัชญา
 แผนกวิชาประวัติศาสตร์
 แผนกวิชาภูมิศาสตร์
 แผนกวิชาสังคมวิทยา
 แผนกวิชาเศรษฐศาสตร์

เมื่อวิทยาลัยวิชาการศึกษาได้รับการยกฐานะเป็นมหาวิทยาลัยแล้ว แผนกวิชาต่าง ๆ ของคณะมนุษยธรรมศึกษาและสังคมศาสตร์ได้เปลี่ยนเป็นภาควิชา และแยกสังกัดใน คณะมนุษยศาสตร์ และคณะสังคมศาสตร์

จากประกาศของทบวงมหาวิทยาลัย เรื่อง การแบ่งส่วนราชการในมหาวิทยาลัยศรีนครินทรวิโรฒ พ.ศ. 2518 (ประกาศในราชกิจจานุเบกษา เล่มที่ 92 ตอนที่ 166 วันที่ 21 สิงหาคม พ.ศ. 2518) นั้น ถือได้ว่าวันที่ 22 สิงหาคม เป็นวันกำเนิดของคณะสังคมศาสตร์ มีหน่วยงานในสังกัด 6 ภาควิชา และหน่วยงานสนับสนุน 1 หน่วยงาน ได้แก่ ภาควิชาบริหารธุรกิจ ภาควิชาภูมิศาสตร์ ภาควิชาเศรษฐศาสตร์ ภาควิชาประวัติศาสตร์ ภาควิชาสังคมวิทยา ภาควิชารัฐศาสตร์ และสำนักงานคณบดี

ต่อมาวันที่ 26 พฤศจิกายน พ.ศ. 2551 ภาควิชาเศรษฐศาสตร์ได้แยกออกจากคณะสังคมศาสตร์ ไปเป็นสำนักวิชาเศรษฐศาสตร์และนโยบายสาธารณะ และในวันที่ 7 ธันวาคม พ.ศ. 2560 ภาควิชาบริหารธุรกิจได้แยกออกจากคณะสังคมศาสตร์ ไปเป็นคณะบริหารธุรกิจเพื่อสังคม ตามประกาศการจัดตั้งส่วนงานของมหาวิทยาลัย

 ทำเนียบผู้บริหารคณะสังคมศาสตร์
ภาพรายนามผู้บริหารวาระการดำรงตำแหน่งหัวหน้าคณะวิชามนุษยธรรมศึกษาและสังคมศาสตร์ วิทยาลัยวิชาการศึกษาcenter|frameless|137x137pxศาสตราจารย์ ดร.เทือก กุสุมา ณ อยุธยาพ.ศ. 2497 - 2516center|frameless|180x180pxศาสตราจารย์ ดร.ประสาท หลักศิลาพ.ศ. 2516 - 2517คณบดีคณะสังคมศาสตร์ มหาวิทยาลัยศรีนครินทรวิโรฒcenter|frameless|180x180px1.ศาสตราจารย์ ดร.ประสาท หลักศิลาพ.ศ. 2517 - 25222.ผู้ช่วยศาสตราจารย์ ดร.อนันต์ เจียมเจริญพ.ศ. 2522 - 25263.รองศาสตราจารย์ ดร.ธวัช บุรีรักษ์พ.ศ. 2526 - 25304.รองศาสตราจารย์ ดร.ธำรงค์ อุดมไพจิตรกุลพ.ศ. 2530 - 2534 (ครั้งที่ 1)
พ.ศ. 2538 - 2542 (ครั้งที่ 2)5.ผู้ช่วยศาสตราจารย์ ดร.ชลัช จงสืบพันธ์พ.ศ. 2534 - 25386.ผู้ช่วยศาสตราจารย์กวี วรกวินพ.ศ. 2542 - 25467.ผู้ช่วยศาสตราจารย์ ดร.กิตติมา สังข์เกษมพ.ศ. 2546 - 25558.รองศาสตราจารย์ ดร.ชลวิทย์ เจียรจิตต์พ.ศ. 2555 - 25649.รองศาสตราจารย์ ดร.ภูมิ มูลศิลป์พ.ศ. 2564 - ปัจจุบัน

 หน่วยงาน  
หลังจาก ได้รับการสถาปนาขึ้นเป็น "มหาวิทยาลัยศรีนครินทรวิโรฒ" แล้ว คณะวิชามนุษยธรรมศึกษาและสังคมศาสตร์ ก็ได้แยกออกเป็น 2 คณะ คือ คณะมนุษยศาสตร์ และคณะสังคมศาสตร์ ซึ่งในปัจจุบัน คณะสังคมศาสตร์ มหาวิทยาลัยศรีนครินทรวิโรฒ ประกอบด้วย 4 ภาควิชา คือ

 ภาควิชาภูมิศาสตร์ (พ.ศ. 2497) ได้มีการเรียนการสอนทางภูมิศาสตร์เกิดขึ้น โดยมีสถานภาพเป็นแผนกวิชาภูมิศาสตร์ในคณะมนุษยธรรมศึกษาและสังคมศาสตร์ สังกัดวิทยาลัยวิชาการศึกษา ต่อมาใน พ.ศ. 2517 ได้มีการยกฐานะจากวิทยาลัยวิชาการศึกษาเป็นมหาวิทยาลัยศรีนครินทรวิโรฒ แผนกวิชาภูมิศาสตร์จึงเปลี่ยนสถานะเป็นภาควิชาภูมิศาสตร์ สังกัดคณะสังคมศาสตร์ ในปัจจุบันภาควิชาภูมิศาสตร์ผลิตบัณฑิตหลักสูตรวิทยาศาสตรบัณฑิต(วท.บ.) สาขาภูมิศาสตร์และภูมิสารสนเทศ และหลักสูตรวิทยาศาสตรมหาบัณฑิตและปรัชญาดุษฎีบัณฑิต (ภูมิสารสนเทศ)
  ภาควิชาประวัติศาสตร์ (พ.ศ. 2518) เดิมมีสถานะเป็นแผนกวิชาประวัติศาสตร์ สังกัดคณะวิชามนุษยธรรมศึกษาและสังคมศาสตร์ วิทยาลัยวิชาการศึกษาประสานมิตร ต่อมา ในวันที่ 21 สิงหาคม พ.ศ. 2518 ทบวงมหาวิทยาลัยออกประกาศเรื่องแบ่งส่วนราชการในมหาวิทยาลัยศรีนครินทรวิโรฒ ซึ่งกำหนดให้มีภาควิชาประวัติศาสตร์ สังกัดคณะสังคมศาสตร์ขึ้น
 ภาควิชาสังคมวิทยา (พ.ศ. 2497) ถือกำเนิดขึ้นมาพร้อมกับวิทยาลัยวิชาการศึกษา เมื่อวันที่ 16 กันยายน พ.ศ. 2497 ในขณะนั้นภาควิชาสังคมวิทยาเป็นแผนกวิชาประวัติศาสตร์ในคณะวิชามนุษยธรรมศึกษาและสังคมศาสตร์ หลังจากนั้น ภาควิชาสังคมวิทยามีการปรับเปลี่ยนชื่อเป็นครั้งคราวเพื่อความเหมาะสม เช่น "แผนกวิชาสังคมวิทยาและเศรษฐศาสตร์" ต่อมาเมื่อวิทยาลัยวิชาการศึกษาได้รับการยกฐานะเป็น "มหาวิทยาลัยศรีนครินทรวิโรฒ" กำหนดให้คณะสังคมศาสตร์เป็นอีกคณะหนึ่ง แผนกวิชาสังคมวิทยาและเศรษฐศาสตร์จึงแยกตัวออกมาเป็น "ภาควิชาสังคมวิทยา" จนถึงปัจจุบัน
 ภาควิชารัฐศาสตร์  (พ.ศ. 2517) เดิมสังกัดอยู่ในคณะสังคมศาสตร์และคณะมนุษยศาสตร์ เริ่มแรกภาควิชารัฐศาสตร์จัดการเรียนการสอนรายวิชาศึกษาทั่วไป รายวิชาเลือกเสรี และวิชาโท ให้แก่นิสิตที่สนใจ จนกระทั่งสภามหาวิทยาลัยได้อนุมัติให้เปิดสอนในหลักสูตรรัฐศาสตรบัณฑิตในปี พ.ศ. 2542 ทางภาควิชารัฐศาสตร์จึงมีหน้าที่ผลิตบัณฑิตสาขาวิชารัฐศาสตร์ตั้งแต่ปีการศึกษา 2543 เป็นต้นไป

 หน่วยงานในอดีต 

 ภาควิชาเศรษฐศาสตร์ เดิมภาควิชาเศรษฐศาสตร์เป็นหนึ่งในภาควิชาของคณะสังคมศาสตร์ ต่อมาในปี พ.ศ. 2549 ภาควิชาได้แยกตัวออกไป และจัดตั้งเป็น "สำนักวิชาเศรษฐศาสตร์และนโยบายสาธารณะ" และเปลี่ยนชื่อเป็น "คณะเศรษฐศาสตร์" เมื่อปี พ.ศ. 2559
ภาควิชาบริหารธุรกิจ ในปี พ.ศ. 2518 ได้มีการเปิดหลักสูตรวิชาเอกธุรกิจศึกษา สาขาการตลาด และการบัญชี โดยในขณะนั้นมีคณาจารย์ในภาควิชา จำนวน 7 คน และพัฒนาเรื่อยมา โดยปัจจุบันภาควิชาบริหารธุรกิจได้ยกฐานะเป็นคณะบริหารธุรกิจเพื่อสังคม เมื่อปี พ.ศ. 2561

 หลักสูตร 
คณะสังคมศาสตร์ มหาวิทยาลัยศรีนครินทรวิโรฒ เปิดทำการเรียนการสอนในระดับปริญญาตรีและบัณฑิตศึกษา โดยมีการจัดการเรียนการสอนในระดับปริญญาตรีให้กับนิสิตภาคปกติ นิสิตภาคพิเศษ นิสิตระดับปริญญาโท และนิสิตระดับปริญญาเอก จัดการเรียนการสอนที่มหาวิทยาลัยศรีนครินทรวิโรฒ เขตวัฒนา กรุงเทพมหานคร

 ปริญญาตรี ปริญญาโทปริญญาเอกหลักสูตรการศึกษาบัณฑิต (กศ.บ.)
 สาขาวิชาสังคมศึกษา
หลักสูตรวิทยาศาสตรบัณฑิต (วท.บ.)
 สาขาวิชาภูมิศาสตร์และภูมิสารสนเทศ
หลักสูตรศิลปศาสตรบัณฑิต (ศศ.บ.)
 สาขาวิชาสังคมวิทยาเพื่อการพัฒนา
 วิชาเอกการวิจัยสังคมวิทยาเพื่อการพัฒนา
 วิชาเอกการพัฒนาชุมชนเมือง
 สาขาวิชาประวัติศาสตร์

หลักสูตรรัฐศาสตรบัณฑิต (ร.บ.)
 สาขาวิชาการเมืองการปกครอง
 สาขาวิชาความสัมพันธ์ระหว่างประเทศ
 สาขาวิชารัฐประศาสนศาสตร์

หลักสูตรนิติศาสตรบัณฑิต (น.บ.)

 สาขาวิชานิติศาสตร์หลักสูตรการศึกษามหาบัณฑิต (กศ.ม.)

 สาขาวิชาสังคมศึกษา

หลักสูตรวิทยาศาสตรมหาบัณฑิต (วท.ม.)

 สาขาวิชาภูมิสารสนเทศ

หลักสูตรศิลปศาสตรมหาบัณฑิต (ศศ.ม.)
 สาขาวิชาประวัติศาสตร์
สาขาวิชาการจัดการทางสังคม

หลักสูตรรัฐประศาสนศาสตรมหาบัณฑิต (รป.ม.)
 สาขานโยบายและการจัดการสาธารณะ

หลักสูตรนิติศาสตรมหาบัณฑิต (น.ม.)หลักสูตรปรัชญาดุษฎีบัณฑิต (ปร.ด.)
 สาขาวิชาภูมิสารสนเทศ
 สาขาวิชาสังคมศึกษา
สาขาวิชาการจัดการทางสังคม

หลักสูตรนิติศาสตรดุษฎีบัณฑิต (น.ด.)

 อาคารและสถานที่ 

อาคาร 11 (คณะสังคมศาสตร์ อาคาร 1) ส่วนสำนักงานคณบดี โถง 40 ปี ห้องประชุม ห้องเรียน และห้องปฏิบัติการคอมพิวเตอร์ อาคาร 36 อาคารบริการ ศาสตราจารย์ ม.ล.ปิ่น มาลากุล คณะสังคมศาสตร์ อาคาร 2 (ชั้น 1 และ ชั้น 4-12) ส่วนสำนักงานคณบดี ห้องพักคณาจารย์ ภาควิชา และห้องประชุม 

 กิจกรรมนิสิต 

 โครงการสวัสดีสังคมศาสตร์
 โครงการไหว้ครู และปฐมนิเทศนิสิตใหม่คณะสังคมศาสตร์
 โครงการ SOMUSIC
 โครงการค่ายสังคมอาสา
 โครงการกีฬาสังคมศาสตร์สัมพันธ์ (Social Games)